Wikipédia-vita:Kért cikkek/en

message: Attyaúúúrissten... 11 000 cikk??? :O Nem gondoltam, hogy ennyire el vagyunk maradva magyar témában... -- OrsolyaVirágHardCandy 2011. február 25., 11:22 (CET)

message: Szin Bin!
Szerintem ennek az ömlesztett listának így nem sok értelme van... Végignéztem a listát, és azt kell, hogy mondjam rengeteg cikknél nem tudom mi a kapcsolódási pont. 
Ezt egy táblába kéne foglalni, és az első oszlopba beírni, hogy mi a cikk tárgya, a másodikba, hogy mi a magyar megfelelője, ha van olyan, mert szerintem sok esetben van, csak nem különálló cikkben. Ill. a harmadik oszlopba meg be kéne írni, hogy egyáltalán hogy kapcsolódik a magyarsághoz. (Ha kapcsolódik.)
BTW, fájl és sablon miért szerepel ezen? -- OrsolyaVirágHardCandy 2011. február 25., 15:30 (CET)
thread_title:  rendszerezés 

message: Elnézést, de nálam alig töltődik be a lista, nemhogy még meg is nyissam szerkesztésre. Ide írom, ahol pótoltam az interwikit, mert magán a lapon nem bírom jelezni. Valaki majd legyen szíves a lapról ezeket törölni. Köszönettel --Hkoala  2011. február 25., 21:50 (CET)
* Erkel Theatre -> Erkel Színház
* Rác Bath -> Rác gyógyfürdő (volt interwikije, de nem erre, hanem egy átirányításra)
* List of bridges in Hungary -> Magyarország hídjainak listája
* Simontornya Castle -> Simontornyai vár
* List of Hungarian architects -> Magyar építészek listája
* Éva Ráduly-Zörgő -> Ráduly-Zörgő Éva
* Briccius Báthory -> Báthory Bereck
* Baptist Union of Hungary -> Magyarországi Baptista Egyház
* Baranyai Decsi János
 --Antissimo vita 2011. március 2., 14:07 (CET)
thread_title:  lista hossza és frissítése 

message: Tele van a lista szerb és román vonatkozású cikkekkel (nem Újvidék és nem Erdély). Vélhetőleg az a probléma ludas itt is, amit egyszer már jeleztem a kategóriajavaslatoknál, de egyetértés híján azóta sem oldódott meg. --Hkoala  2011. február 25., 21:59 (CET)
Az a probléma, amit a fejlécben írtam, hogy a Hungary alkategóriájában vannak a Monarchiával kapcsolatos kategóriák, és abba meg áttételesen sok minden belekerül, aminek a mai Magyarországhoz semmi köze. Ezen egyelőre nem tudok segíteni, az 5000 horvát cikket egyben el tudtam dobni a végéről. Bináris ide Kelt: Wikipédia,  2011. február 25., 23:44 (CET)
thread_title:  Szerbia és Románia 

message: A vitalapok miért szerepelnek a listában? Ha csak technikai tévedés, ki lehetne törölni, azzal is rövidülne a lista (a gépem a lefagyás határán van már). --Hkoala  2011. február 25., 22:11 (CET)
thread_title:  vitalapok 

message: # A lista nincs kész, nem így fog kinézni, nem véletlenül van rajta az építés alatt sablon, és nem véletlenül nem hirdettem még meg a kocsmafalon.
# Jelen formájában az enwiki Hungary kategóriáját képezi le, azon belül pillanatnyilag tagolásra nincs módom ezzel az eljárással. Ki lehetne találni egy olyan eljárást, ami kategóriánként hozza le, de az még hónapok kérdése lehetne, mire elkészül, most ez az ötletem támadt a tegnapi BÜ-s beszélgetés nyomán. A "nem sok értelme van" azért kicsit bántó. Rengeteg magyar vonatkozású szócikk lesz benne, amire a következő fázisban direktben lehet rákattintani. Lehet látni, mi hiányzik, fel lehet tenni egy csomó elveszett interwikit. Fel lehet fedezni csodálatos új embereket, akikről ott van cikk, és itt nem is hallottunk róluk; én már találtam párat.
#Arról nem tehetek, hogy az enwikisek mi mindent dobálnak be a Hungary kategória alá, a fejlécben ott a magyarázat. Egyébként 16000 cikk jött le, ami 9-10 órán át kerregtette a gépemet, aztán ránézésre úgy döntöttem, hogy kb. az utolsó 5000 Horvátországgal kapcsolatos, és ezeket egy mozdulattal eldobtam. A maradékban még mindig van elég sok szlovák vonatkozású is, de így fizetjük meg az árát a történelmünknek. :-P Az lehet, hogy leszűkíthető a keresés a cikknévtérre, lehet, hogy a többi között is van hasznos, ezt először végig kell nézni a minta alapján.
#Az én gépem tegnap délután óta egyfolytában fagy és döglődik, miközben több erőforrásigényes projekt fut rajta, és amúgy sincs jó karban, gyakran egy kattintásra is öt percet várok már. Az egyik ablakban az egyik program este 3/4 7 óta gyűjti a ruwiki cikkeit, és itt fog kerregni mellettem még alvás közben is, mert nem készült el. A másik ablakban próbaüzemben fut egy feldolgozó program, amelyik szétszedi külön a képeket, szakaszolja százasával, hogy könnyebb legyen szerkeszteni, és megpróbálja kiszedni az elejére külön szakaszba a kékeket-zöldeket-barnákat, na ez egy igazán erőforrászabáló dolog, ezt még teljesen át kell írnom egy nehezebben programozható, de gyorsabban futó módszerre, mert így nem éri meg, de nem tudtam, hogy ilyen lesz. (Nekem most 256 MB RAM van a gépemben, akinek ennél kevesebb van, az szóljon, akinek több, az meg ne nekem panaszkodjon. :-P)
#Nem lesz táblázat, az lenne a legnagyobb öngyilkosság, amitől garantáltan mindenkinek lefagyna a gépe. Úgyse töltené ki senki. Lesznek kék linkek az idegen wikire, mellette egy link az ugyanolyan című magyarra, hogy lehessen látni, ott van-e, meg lehessen szerkeszteni, ha alkalmas a címe, és akinek megtetszik egy szócikk, az megírja a magyar változatot. Erre való, nem totális leltározásra, ahhoz néhány főállású ember kellene.
#Ha kész lesz az elképzeléseim szerinti első változat, és megpróbáltuk használni, akkor lehet kívánságokat benyújtani (táblázat helyből kizárva). Ennek a szerkesztési összefoglalójában határozottan az áll, hogy nulladik változat.
#Az egészet azért csinálom, hogy lássuk, mennyi magyar vonatkozású szócikket meg lehetne még írni, és milyen sok magyar emberről van cikk máshol, akikről nálunk nincs, és esetleg nem is ismerjük őket.
Bináris ide Kelt: Wikipédia,  2011. február 25., 23:33 (CET)
"mi a magyar megfelelője, ha van olyan" -- hát pont erről van szó, hogy ha van, akkor rá kell tenni az interwikit, és le lehet húzni a listáról, mint a medve a nyuszit. Ez azokat listázza, ahol nincs magyar interwiki, de ez nem jelenti azt, hogy nincs magyar cikk, sokszor az iw hiányzik. Ezen a lapon további információkat gyűjtögetni semmi értelme, ugyanis a következő frissítéskor a bot begyalulja az egészet! Ami addig megíródik vagy meginterwikiződik, az a következő frissítéskor már nem lesz rajta, és akkor lehet örülni. (Egy későbbi változatban reményeim szerint majd ki lehet zárni felesleges kategóriákat, de az nem ebben a hónapban lesz.) Bináris ide Kelt: Wikipédia,  2011. február 25., 23:39 (CET)
Utóirat: most futott a feldolgozó program másfél vagy két órát, és a végén kaptam egy hibaüzenetet, mert lemaradt egy zárójel. Csak azt nem láttam emiatt, amit igazából tesztelni akartam. Na erről ennyit, talán a jövő hét elejére lesz használható verzió. Bináris ide Kelt: Wikipédia,  2011. február 25., 23:50 (CET)
Egy apróság a képek kérdéséhez: például ezért jó, hogy véletlenül bekerültek. :-) Bináris ide Kelt: Wikipédia,  2011. február 26., 00:17 (CET)
thread_title:  Összegyűjtött válaszok 

message: Vitalapokon nincs megjelölve az interwiki. Nem fognak a kihúzott vitalapok vég nélkül újratermelődni? (Mert ha igen, akkor az automatikusan képezett huwiki linkek újra pirosan fognak mutatkozni, mert az angol / magyar cím nem egyezik meg betű szerint, lásd vita:Endre Ady). Nem volna érdemes a vitalapokat teljesen kizárni ebből a listából? Akela vita 2011. december 18., 12:57 (CET)
De, pont ezt írtam a vitalapodra: újratermelődnek. Kihúzni őket nem érdemes. Kihagyni őket lehetne, bár az újabb programozás (vagy lehet törölni az egész szakaszt egy szerkesztéssel), igazából azért hagytam benne mindent, mert hátha valakinek valamilyen szempontból érdekes lehet, vagy rájön belőle valami érdekes összefüggésre. Bináris ide Kelt: Wikipédia,  2011. december 18., 13:02 (CET)
thread_title:  Vitalapok interwikije? 

message: Sziasztok, most néztem, hogy a listában szerepel a budapesti metróállomások is. Az állomások oldalai készen vannak az 1-estől a 4-es metróig, csak annyi eltéréssel, hogy a megállók neve után egyértelműsítés miatt zárójelben a metróállomás szerepel (kivéve a Bikás park, itt nem kell egyértelműsíteni) Balint36   Mondjad, figyelek! 2014. július 3., 22:29 (CEST)
replies: text: Egész nyugodtan szedd ki a listából őket, ha megvannak. Jobb tisztábban látni, hogy még mennyi az elmaradás magyar témában. -- Joey  üzenj nekem 2014. július 4., 16:40 (CEST)
thread_title:  Metróállomások 

message: Jó régi ez a lista, egyes elemek magyar vonatkozást nyomokban sem tartalmaznak, mások meg már évek óta elkészültek. Csak véletlenszerűen néztem végig és már tucatnyit szedtem ki ami kész. Azt írja: "A gyűjtemény egy bot közreműködésével készül. [...] Rendezgetni, bővíteni a listát nem nagyon érdemes, mert a következő frissítéskor az enyészeté lesz a befektetett munkád. Törölni viszont igen, mert aminek van interwikije, az már nem fog visszanőni." Nem lehetne egy biztonsági mentés után szimplán az egészet törölni és újragenerálni? Akkor ha valóban így működik a bot, már nem jelenne meg ami megvan és valós képet kapnánk a ténylegesen hiányzó cikkekről. Gyurika vita 2015. május 21., 23:52 (CEST)
replies: text: Ehhez sajnos  van szükségünk, aki mostanában sajnos nem olyan aktív, mint régebben volt. --Tacsipacsi vita 2015. május 22., 00:00 (CEST)
Sajnos nem lehet újragenerálni, mert az eredeti program még a Wikidata előtti időkben készült, és abban a formában már nem működik, újr akell írni. Remélem, még egy időre van anyag az eredetiben is. :-) Bináris ide Kelt: Wikipédia,  2015. július 19., 18:19 (CEST)
thread_title:  Frissítés 

message: Az egész enwiki listát átfésültem, eddig kb 1800 sort sikerült kék huwiki azonosításával törölni. Még az utolsó pár száz sort átfésülöm, aztán leveszem a tataroz sablont.
Van benne egy horror lista, romániai patakok és folyócskák gyűjteménye, kékítés és ritkítás után is még plusz 1700 piros sor. Ezeket kigyűjtöttem külön listába, külön alcím alá. (1-2 kakukktojás talán benne maradhatott, mert már káprázott a szemem a föl-le pörgetéstől). Nagyrészük már az enwikiben is csak redir a folyóra, amelybe torkollik. Javaslom ezt a fejezetet egészében törölni. Akela vita 2020. június 7., 12:29 (CEST)
replies: text: Akela kösz a munkát, láttam, hogy dolgozol vele. Én a némettel csinálom ezt hónapok óta. A fejezet törlésével egyetértek. Annyit érdemes tudni, hogy az egész listát 2011-ben készítette Bináris valamiféle kategória szinkronizálással, szóval van benne hibalehetőség, de pl. a németben nagyon kevés oda nem illő tétellel találkoztam eddig. Azóta lényegében csak kitöröljük a megírt cikkeket, de maga a lista sosem lett újrahúzva, vagyis a később keletkezett magyar vonatkozású angol cikkek már nem kerültek bele a listába. Egyszer szóbekerült már, hogy meg lehetne csinálni mégegyszer, de gondolom nagy munka lenne újra futtatn + - felteszem - kézzel is jócskán bele kellett nyúlni. Talán ma már egyszerűbb is lenne Wikidata-alapon megcsinálni, bár az eredmény más lenne. Palotabarát vita 2020. június 7., 13:35 (CEST)
Szerintem nem érdemes megújítani. A szócikkek fele teljesen érdektelen magyar szempontból. (Amerikai színészek, akik szerepeltek egy olyan filmben, amit egy Magyarországról elszármazott rendező rendezett. Portugál nemesek, mert valahol az ősök között volt egy Koháry vagy egy Habsburg. Román, horvát, szlovák sportolók, csehek, szlovének, románok, szerbek, bosnyákok a Monarchia okán, amerikai zsidó személyek, csoportok, akik valaha Galíciából vándoroltak ki. Családnév-egyértelműsítők, családnév szócikk nélkül, amit itt üldözünk. Hagyjuk szerintem úgy, ahogy van, fogyasszuk le, amennyire lehet. Elismerem, én is találtam benne néhány fontos-lenne-megírni témát, de ilyeneket találtam korábban is, a wikit olvasgatva. Akela vita 2020. június 7., 13:46 (CEST)
thread_title:  Takarítás, 2020. 

message: Javasolnám a román nevekben az alábbi cseréket:
*ş → ș
*ţ → ț
és az ezeknek megfelelő nagybetűk megfelelő cseréjét is. Alfa-ketosav vita 2023. június 29., 14:20 (CEST)
thread_title:  Javaslat (2023)